Det er tvillingene Cameron og Tyler Winklevoss, kjent for sitt engasjement i oppstarten av det sosiale nettverket Facebook, som nå planlegger å lagre sin egen og andres bitcoin-valuta i et bankhvelv.

I et brev til den amerikanske Security and Exchange Commisson forklarer tvillingene at de ønsker å ta i bruk et nettverk av sikre hvelv for å lagre og administrere andres bitcoin-valuta.

De mener dette er en enkel og sikker måte for kunder å forvalte sin valuta på, uten å måtte bekymre seg for problematiske valutakurser eller den overhengende risikoen av å bli hacket. Det skriver Computer Sweden.

Minsker risikoen for å bli hacket

Bitcoin er knyttet til private nøkler som du må vise når du skal bruke valutaen. I og med at disse nøklene ofte er lagret lokalt på en datamaskin, kan de også bli stjålet.

Noen bitcoin-brukere sier at de skriver ned nøklene sine på papir i stedet for å eliminere risikoen for at hackere kan snappe dem opp.

Tvillingene skriver imidlertid at de ikke kan gi noen garantier for at hverken nøkler, eller Bitcoins, er helt trygt for omverdenen i deres varetekt. I brevet skriver de at de ikke vil kunne holdes ansvarlig for eventuelle tap som følge av inngrep i deres sikkerhetssystemer.

De forventer at risikoen også at risikoen for innbrudd øker i takt med verdien de sitter på.

Tvillingene er allerede godt kjent med bitcoin, og fortalte The New York Times i april at de selv sitter på så mye som én prosent av den totale mengden bitcoin i verden. Det skal være 11, 3 millioner bitcoin i omløp i dag.